
పార్లమెంటు సమావేశాలను అడ్డుకోవడం సరికాదు... దాని వల్ల విపక్షానికే నష్టం: ప్రణబ్నూఢిల్లీ, జూలై 23 (ఆంధ్రజ్యోతి): తప్పనిసరి పరిస్థితుల్లోనే ఆర్డినెన్స్ అస్త్రాన్ని ప్రయోగించాలని రాష్ట్రపతి ప్రణబ్ ముఖర్జీ ప్రభుత్వానికి సూచించారు. ప్రజాస్వామ్య వ్యవస్థలో చర్చను మించిన అస్త్రం మరొకటి లేదని వ్యాఖ్యానించారు. రాష్ట్రపతిగా మంగళవారం పదవీవిరమణ చేయనున్న ప్రణబ్ ముఖర్జీకి ఆదివారం పార్లమెంటు సెంట్రల్ హాలులో ఉభయ సభల ఎంపీలు ఘనంగా వీడ్కోలు పలికారు. ఈ సందర్భంగా ప్రణబ్ మాట్లాడుతూ.. శాసనాలపై పూర్తిస్థాయిలో చర్చ జరగాలని, లేకుంటే పార్లమెంటరీ వ్యవస్థపై ప్రజలకు ఉన్న విశ్వాసం సన్నగిల్లుతుందని హెచ్చరించారు. పార్లమెంటరీ వ్యవస్థ బలోపేతానికి ప్రతి ఒక్కరూ కృషి చేయాల్సిన అవసరం ఉందని అన్నారు. పార్లమెంటు సమావేశాలకు తరచూ అంతరాయం కలిగించడంపై ప్రణబ్ అసంతృప్తి వ్యక్తం చేశారు. దీని వల్ల కీలకమైన చట్టాలు సభామోదం పొందడంలో జాప్యం జరుగుతుందని ఆవేదన వ్యక్తం చేశారు.ఈ విధానానికి స్వస్తి పలకాలని పిలుపు నిచ్చారు. తాను ఎంపీగా ఉన్న సమయంలో.. చర్చ, వాదప్రతివాదాలు, భిన్నాభిప్రాయాల సమాహారంగా పార్లమెంటు సమావేశాలు నడిచేవని గుర్తు చేసుకున్నారు. సమావేశాలను అడ్డుకోవడం ద్వారా విపక్షమే ఎక్కువ నష్టపోతుందని వ్యాఖ్యానించారు.   ‘దేశంలోని కోట్లాది మంది ప్రజల ఆశలు, ఆకాంక్షలకు రాజ్యాంగం ప్రతిరూపం. అలాంటి రాజ్యాంగ స్ఫూర్తిని కాపాడటమే ప్రతి సభ్యుడి లక్ష్యం కావాలి’ అని ఆకాంక్షించారు.మోదీపై ప్రశంసలుదేశంలో జీఎస్టీ లాంటి విప్లవాత్మక సంస్కరణలకు కారణమయ్యారంటూ ప్రధాని మోదీని ప్రణబ్ ప్రశంసించారు. మోదీ తనతో హుందాగా వ్యవహరించిన తీరు మరువలేనిదని, అటువంటి మధురజ్ఞాపకాలతో ఈ పదవిని వీడుతున్నాని పేర్కొన్నారు. జీఎస్టీ.. సహకార సమాఖ్య వ్యవస్థకు గొప్ప నిదర్శనమని వ్యాఖ్యానించారు. మున్ముందు కూడా ప్రజాస్వామ్య బలోపేతానికి పార్లమెంటు ఇలాంటి పరిణతినే చాటుతుందని ఆశిస్తున్నట్లు వ్యాఖ్యానించారు.  సుమారు 20 నిమిషాల పాటు సాగిన ప్రణబ్ ప్రసంగం ఆద్యంతం ఉద్వేగభరితంగా సాగింది. పలు సందర్భాల్లో ప్రధానిసహా ఎంపీలందరూ బల్లలు చరిచి హర్షం వ్యక్తం చేశారు. ప్రణబ్.. జైహింద్ అంటూ తన ప్రసంగాన్ని ముగించిన వెంటనే సభలో అందరూ లేచి నిలబడి హర్షధ్వానాల మధ్య ఆయనకు వీడ్కోలు పలికారు.ఎందరో మహానుభావులు..తాను తొలిసారి పార్లమెంటులో అడుగిడినప్పుడు తన వయసు 34 ఏళ్లని ప్రణబ్ గుర్తు చేసుకున్నారు. ‘నేను ఈ పార్లమెంటు తీర్చిదిద్దిన వ్యక్తిని అని చెప్పుకొనేందుకు సిగ్గుపడబోను. 1969 జూలై 22న నేను రాజ్యసభలో అడుగుపెట్టాను. నాటి నుంచి నా రాజకీయ ప్రస్థానంలో ఎన్నో విషయాలను నేర్చుకున్నాను’ అని ప్రణబ్ పేర్కొన్నారు. సూచనలు, సలహాలతో తన ఎదుగుదలకు దోహదపడిన పలువురు నేతలను ప్రణబ్ గుర్తు చేసుకున్నారు. పీవీ నరసింహరావు, అటల్ బిహారీ వాజ్పేయి, ఆడ్వాణీ, మన్మోహన్, సోనియా వంటి వారి సలహాలు, సూచనలు తన రాజకీయ ఎదుగుదలకు ఎంతో దోహదపడ్డాయన్నారు. తాను పార్లమెంటులోకి అడుగిడిన తొలినాళ్లలో..  సర్దార్ వల్లభ్భాయ్ పటేల్ కొడుకు, కూతురు దహ్యాభాయ్ పటేల్, మణిబెన్ పటేల్ పార్లమెంటులో స్వత్రంత్ర పార్టీకి ప్రాతినిధ్యం వహించేవారని, అలాంటి వారి సాహచర్యం కూడా తన వ్యక్తిత్వంపై ప్రభావం చూపిందన్నారు.ఇందిర తీర్చిదిద్దిన శిల్పాన్నితనను నాయకుడిగా తీర్చిదిద్దిన ఘనత ఇందిరాగాంధీకే దక్కుతుందని ప్రణబ్ పేర్కొన్నారు. ఎమర్జెన్సీ అనంతరం ఇందిర లండన్ పర్యటనలో ఓ అంశాన్ని ఆయన గుర్తు చేసుకున్నారు. ‘ఆ ఎన్నికల్లో కాంగ్రెస్ ఓటమిపాలైంది. 1978లో ఇందిర లండన్ వెళ్లారు. అక్కడ ఆమెను విలేకరులు.. ఎమర్జెన్సీతో మీరేం సాధించారని ప్రశ్నించారు. ఆ 21 నెలల్లో అన్ని వర్గాల ప్రజలను దూరం చేసుకోవడంలో విజయం సాధించాం అని ఆమె చెప్పగా అందరూ గొల్లున నవ్వారు’ అని ఆ సంఘటనను వివరించారు.

paarlamentu samavesalanu addukovadam sarikaadu... daani valla vipakshaanike nashtam: pranabnoodilli, juulai 23 (aandhrajyoti): tappanisari paristhitullone ardinence astraanni prayoginchaalani rashtrapati pranab mukharji prabhutvaaniki suuchimchaaru. prajaaswaamya vyavasthalo charchanu minchina astram marokati ledani vyaakhyaaninchaaru. raashtrapatigaa mangalavaaram padaveeviramana cheyanunna pranab mukharjeeki aadivaaram paarlamentu central haalulo ubhaya sabhala empeelu ghanamgaa veedkolu palikaaru. ee sandarbhamgaa pranab maatlaadutuu.. saasanaalapai puurtisthaayiloo charcha jaragaalani, lekunte parlamentary vyavasthapai prajalaku unna vishwaasam sannagillutundani heccharinchaaru. parlamentary vyavastha balopetaniki prati okkaruu krushi cheyalsina avasaram undani annaru. paarlamentu samavesalaku tarachuu antaraayam kaliginchadampai pranab asantrupti vyaktam chesaru. deeni valla keelakamaina chattaalu sabhamodam pondadamlo jaapyam jarugutundani aavedana vyaktam chesaru.ee vidhaanaaniki swasti palakaalani pilupu nicchaaru. taanu empeegaa unna samayamlo.. charcha, vaadaprativaadaalu, bhinnabhiprayala samaharamga paarlamentu samavesalu nadichevani gurtu chesukunnaru. samavesalanu addukovadam dwara vipakshame ekkuva nashtapotundani vyaakhyaaninchaaru.   ‘desamloni kotladi mandi prajala aasalu, aakaankshalaku raajyaangam pratiroopam. alanti raajyaamga sphuurtini kapadatame prati sabhyudi lakshyam kavali’ ani aakaankshinchaaru.modeepai prasamsaludesamlo gst lanti viplavaatmaka samskaranalaku kaaranamayyaarantuu pradhaani modeeni pranab prasamsinchaaru. modii tanatho hundaagaa vyavaharinchina teeru maruvalenidani, atuvanti madhuragnaapakaalato ee padavini veedutunnaani perkonnaru. gst.. sahakara samakhya vyavasthaku goppa nidarsanamani vyaakhyaaninchaaru. munmundu kuudaa prajaaswaamya balopetaniki paarlamentu ilanti parinatine chaatutundani aasistunnatlu vyaakhyaaninchaaru.  sumaru 20 nimishaala paatu saagina pranab prasangam aadyantam udvegabharitamgaa saagindi. palu sandarbhaallo pradhanisaha empeelandaruu ballalu charichi harsham vyaktam chesaru. pranab.. jaihind antuu tana prasamgaanni muginchina ventane sabhalo andaruu lechi nilabadi harshadhvaanaala madhya aayanaku veedkolu palikaaru.endaro mahaanubhaavulu..taanu tolisari paarlamentulo adugidinappudu tana vayasu 34 ellani pranab gurtu chesukunnaru. ‘nenu ee paarlamentu teerchididdina vyaktini ani cheppukonenduku siggupadabonu. 1969 juulai 22na nenu rajyasabhalo adugupettaanu. naati nunchi naa rajakeeya prasthaanamlo enno vishayaalanu neerchukunnaanu’ ani pranab perkonnaru. suuchanalu, salahaalato tana edugudalaku dohadapadina paluvuru nethalanu pranab gurtu chesukunnaru. pv narasimharao, atal bihari vajpeyi, aadwani, manmohan, sonia vanti vaari salahalu, suuchanalu tana rajakeeya edugudalaku entho dohadapaddaayannaaru. taanu paarlamentuloki adugidina tolinaallalo..  sardar vallabhbhay patel koduku, koothuru dahyabhay patel, maniben patel paarlamentulo swatrantra paarteeki praatinidhyam vahinchevaarani, alanti vaari saahacharyam kuudaa tana vyaktitvampai prabhaavam chuupindannaaru.indira teerchididdina silpaannitananu nayakudiga teerchididdina ghanata indiraagaandheeke dakkutundani pranab perkonnaru. emergency anantaram indira landan paryatanalo oo amsaanni aayana gurtu chesukunnaru. ‘aa ennikallo congress otamipaalaindi. 1978loo indira landan vellaaru. akkada aamenu vilekarulu.. emergenseetho meerem saadhinchaarani prasninchaaru. aa 21 nelallo anni vargala prajalanu dooram chesukovadamlo vijayam saadhinchaam ani aame cheppagaa andaruu golluna navvaaru’ ani aa sanghatananu vivarinchaaru.